"tean ka ise inimesi, kes enam vanalinnas sugugi ei käi, sest pole, kus käia. Näiteks viru tänav on ju restorane tihkelt täis, aga nende seas pole ühtegi, kuhu sisse tahaks astuda. raekoja platsil tegutseb õnneks vana hea troika, aga kõik teised söögikohad on sellised, et mina ei tea küll kedagi, kes teaks kedagi, kes neis kunagi söömas oleks käinud.  vanalinn võõrandub kohalikest. tõsi, mõned oaasid veel on, nagu hell hunt ja texas  pikal tänaval või elevant vene uulitsal, ning kellel on olemas liikmekaart, võib ilmakära eest kaitset leida nokust." (andrus kivirähk, epl)  lugesin seda ja hakkasin mõtlema, kus on vanalinnas hea käia (lisaks mainitud kohtadele - kohe tuli tahtmine neisse kõigisse jälle minna :)).  laupäevaõhtustest vallutustest meenusid kaheksa ja chicago (esimeses head kokteilid ja teises elav muusika, köök peaks ka mõlemas nauditav olema, ehkki pole ammu proovinud).  kohvikutest kvalifitseeruvad mu jaoks pagaritoodete poolest matilda, kehrwieder ja bonaparte. ja gloria veinikelder on mõnus, aga... peaks ju ometi veel olema häid kohti? reval café on enam-vähem ja wabadus ka, aga tõesti, vanalinnast tugevat sooja emotsiooni tekitavaid kohti peaaegu ei meenugi... ah jaa, in vino veritas! aga ikkagi, võiks ju veel olla?